Kandavas katoļu baznīca

Kandavas Gvadelupes Dievmātes Romas katoļu baznīca ir Romas katoļu Rīgas metropolijas Liepājas diecēzes draudzes baznīca.Liepājas diecēze  www.catholic.lv Tā atrodas Tukuma novada Kandavas pilsētā. Vienīgā baznīca Latvijā, kuru uzcēluši draudzes locekļi bez atlīdzības. Adrese: Liepu ielā 2.

 Vēsture 
Sākoties Atmodai, arvien vairāk Kandavas cilvēki sāka pievērsties ticībai, bet nebija telpu dievkalpojumu noturēšanai. Draudzes locekļi, lielākoties pensionāri domāja par baznīcas būvniecību un, pateicoties Vācijas katoliskās organizācijas Bonifatiuswerk atbalstam, 1998. gadā iegādājās vecu dzīvojamo namu Kandavas vecpilsētā, kas ir 18. gadsimta arhitektūras piemineklis. Sakarā ar ēkas statusu, tās pārbūvē par dievnamu bija jāievēro dažādi ierobežojumi, tai skaitā bija jāatstāj nemainīgs ārējais izskats. Sākās pārbūves darbi, kurus veica draudzes locekļi, galvenokārt pensionāri bez jebkādas atlīdzības. Tika nojauktas iekšsienas un demontēti griesti, padziļināts pagraba stāvs, tādā veidā palielinot iekštelpu kvadratūru. Lūgšanu telpā ar koka siju palīdzību tika izveidots papildus otrais stāvs, kurā virs ieejas tika izveidotas kora telpas, no kurām turpinājās balkons lūgšanu telpā abās pusēs.Kandavas katoļu baznīca www.old.kandava.lv 2003. gada 14. septembrī Liepājas diecēzes bīskaps Vilhelms Lapelis baznīcu konsekrēja, veltot to Gvadelupes Dievmātes godam un aizbildniecībai.Katoļu kalendārs 2004. Rīga: Rīgas metropolijas Romas katoļu kūrijas izdevums, 2003. 67.lpp. 2006. gada 3. decembrī, Gvadelupes Dievmātes titulsvētkos, Kurzemes bīskapijas bīskaps Vilhelms Lapelis iesvētīja jauno zvanu torni, bet tā sponsoriem uzdāvināja pāvesta Benedikta XVI pasvētītās ikonas, bet ikviens varēja saņemt pāvesta svētīto medaljonu.Jauns zvanu tornis Kandavā  www.katedrale.lv

 Eksterjers 
Dievnams ir klasicisma stilā celta mūra ēka, kas celta 18. gadsimtā. Tā kā dievnams cieši pieguļ gājēju ietvei un ielai, baznīcas dārza un žoga tam apkārt nav. Pa kreisi no baznīcas galvenās fasādes atrodas akmeņdārzs ar reliģiskām skulptūrām. Pie baznīcas kreisās ārsienas priekšējā pusē ir piebūvēts moderns zvanu tornis.

 Interjers 
Baznīca ir vienas navas celtne ar flīžu grīdu un mūra griestiem. Uz koka pīlāriem balstās balkoni abās lūgšanas telpas pusēs un kora telpas otrajā stāvā. Kā turpinājums pīlāriem ir balkona sienas, kas salaistas kopā pie griestiem ar koka sijām, tādā veidā noturot joma smagumu. Logos ievietotas mūsdienās izgatavotas vitrāžas. Pagrabtelpās ir izveidota tējnīca un ekspozīciju zāle, kurā var aplūkot gleznu un fotogrāfiju izstādes, kas tiek mainītas katru gada ceturksni.

Dievnamā ir viens vairāk kā 100 gadus vecais 19. gadsimta altāris, kurš agrāk bija kā sānu altāris Ventspils baznīcā. Tam ir divas rotējošas gleznas ar Kristus augšāmcelšanās un Gvadelupes Dievmātes gleznu, kas ir oriģināla kopija no Meksikas. Tā ir gleznota uz indiāņu apmetņa jeb rupjas tilmas no agaves šķiedrām. Šī glezna ir vairāk kā 470 gadus veca un saglabājusi savu mirdzumu. Kora telpās ir ērģeles. Aplūkojami stilizēti Krusta tēla attēli, kurus ir dāvinājis mākslinieks Jānis Bārzda. Dievnamā ir labiekārtotas telpas Svētdienas skolai.Tukuma novada baznīcas  www.turisms.tukums.lv

 Draudze 
Draudze iekļaujas Romas Katoļu Rīgas Metropolijas klēra Liepājas diecēzē. Draudzi apkalpo prāvests Toms Priedoliņš.Kandavas Gvadelupes Dievmātes draudze  www.katedrale.lv Draudzei pieder katoļticīgie, kas dzīvo Kandavas pilsētā. Dievkalpojumi notiek svētdienās un svētku dienās. Darbojas Svētdienas skola. Draudzes vecākais ir Eduards Losis.Kandavas novada nevalstiskās organizācijas www.kandava.lv

 Atsauces 

 Ārējās saites 
 Kandavas katoļu baznīca old.kandava.lv
 Baznīcas attēli www.foto.eks.lv
 Tukuma novada baznīcas www.turisms.tukums.lv
 Kandavas Gvadelupes Dievmātes Romas katoļu baznīca www.travelnet.lv
 Kandavas Romas katoļu baznīca  www.vieglicelot.lv

Kategorija:Romas katoļu baznīcas Latvijā
Kategorija:Liepājas diecēzes baznīcas
Kategorija:Kandava